**Anexa I**

**Atribuțiile Comisiei Centrale sunt următoarele:**

- întocmește și transmite notele de informare către inspectoratele școlare județene și către universități cu privire la programul „EURO 200”, legislaţia în vigoare şi la calendarul activităţilor;

- elaborează răspunsuri la întrebările legate de metodologie;

- coordonează activitatea comisiilor judeţene, respectiv a municipiului Bucureşti, a comisiilor din unităţile şi instituţiile de învăţământ;

- centralizează situaţiile primite de la comisiile judeţene, respectiv a municipiului Bucureşti, şi de la comisiile din instituţiile de învăţământ superior;

- validează lista persoanelor beneficiare ale prevederilor Legii nr. 269/2004, în ordinea crescătoare a venitului brut lunar pe membru de familie, cu încadrarea în bugetul aprobat anual cu această destinaţie Ministerului Educaţiei Naționale și Cercetării Științifice şi atribuie numere unice de identificare fiecărui beneficiar de ajutor financiar;

- distribuie comisiilor judeţene, respectiv a municipiului Bucureşti, şi comisiilor din instituţiile de învăţământ superior lista beneficiarilor, conform ordinului ministrului educaţiei naționale și cercetării științifice;

- distribuie comisiilor judeţene, respectiv a municipiului Bucureşti, şi comisiilor din instituţiile de învăţământ superior bonurile valorice aferente beneficiarilor ajutorului financiar;

- centralizează situaţia eliberării bonurilor valorice, achiziţionării de calculatoare, cererilor de decontare depuse de către agenţii economici în vederea efectuării plăţilor către agenţii economici;

- efectuează plăţile către ISJ-uri/universităţi;

- elaborează ordinul privind desemnarea membrilor Comisiei Centrale şi a Comisiei de Contestaţii pentru aplicarea prevederilor Legii nr.269/2004;

- elaborează Hotărâre de Guvern în vederea modificării anexei nr. 3 la Normele metodologice pentru aplicarea Legii nr. 269/2004 (modelul bonului valoric pentru acordarea unui ajutor financiar în vederea achiziţionării de calculatoare) pentru fiecare an;

- elaborează Hotărâre de Guvern în vederea modificării metodologiei (dacă este cazul);

- elaborează ordinul privind aprobarea listei nominale a beneficiarilor Legii nr. 269/2004**;**

- transmite la Monitorul Oficial, spre publicare, documentele anterior menţionate;

- întocmește ordinul privind aprobarea componenţei comisiei de negociere a condiţiilor tehnice şi comerciale privind execuţia bonurilor valorice de 200 euro;

- negociază condițiile tehnice şi comerciale pentru executarea şi distribuirea bonurilor valorice de 200 euro conform prevederilor legale în vigoare**;**

- întocmește ordinul privind desemnarea membrilor comisiei de casare a documentelor cu regim special de tipărire (bonuri valorice);

- primește și centralizează bonurile valorice anulate sau nefolosite primite de la comisiile constituite în cadrul instituțiilor de învăţământ;

- publică pe site-ul MENCS și pe portalul FTP informaţii de interes public privind programul „EURO 200".

**Atribuțiile Comisiei de Contestații sunt următoarele:**

- propune, dacă este cazul, suplimentarea de fonduri, în limita fondurilor aprobate pentru finanţarea acestui program;

* centralizează contestaţiile;
* analizează contestațiile din punct de vedere al îndeplinirii criteriilor legale de acordare a sprijinului financiar “Euro 200”;
* elaborează răspunsuri la interpelările şi contestaţiile privind programul „EURO 200";
* elaborează ordinul privind aprobarea listei suplimentare a beneficiarilor Legii nr. 269/2004 (listă rezultată după contestații);
* transmite la Monitorul Oficial, spre publicare, ordinul privind lista suplimentară a beneficiarilor, precum şi eratele la lista beneficiarilor;
* transmite la Imprimeria Naţională, în vederea distrugerii, bonurile valorice anulate sau nefolosite.